



 **REPUBLIKA HRVATSKA**

 **MEĐIMURSKA ŽUPANIJA**

**OPĆINA SVETI JURAJ NA BREGU**

 **OPĆINSKO VIJEĆE**

KLASA:601-02/20-01/38

URBROJ:2109/16-03-22-3

Pleškovec, 31. ožujka 2022.

Na temelju članka 49. stavak 1. i 2. Zakona o predškolskom odgoju i obrazovanju („Narodne novine“, broj 10/97., 107/07., 94/13. i 98/19.) i članka 28. Statuta Općine Sveti Juraj na Bregu (“Službeni glasnik Međimurske županije”, broj 08/21.), Općinsko vijeće Općine Sveti Juraj na Bregu na 05. sjednici održanoj 31. ožujka 2022. godine, donosi

**I IZMJENE I DOPUNE ODLUKE**

**o cijeni, mjerilima upisa i financiranju programa**

**Dječjeg vrtića „Jurovska pčelica“**

**Članak 1.**

*U Odluci o cijeni, mjerilima upisa i financiranju programa Dječjeg vrtića „Jurovska pčelica“ („Službeni glasnik Međimurske županije“, broj 14/20.) članak 6. mijenja se i glasi:*

Ekonomska cijena redovitog cjelodnevnog desetosatnog programa iznosi:

* za vrtić 1.500,00 kuna – Općina Sveti Juraj na Bregu sufinancira 50 % od ekonomske cijene vrtića
* za jaslice 1.600,00 kuna – Općina Sveti Juraj na Bregu sufinancira 50 % od ekonomske cijene vrtića

Općina Sveti Juraj na Bregu sufinancira 75% ekonomske cijene za drugo i svako slijedeće dijete istodobno upisano u istu predškolsku ustanovu.

Program iz stavka 1. ovog članka financira se u iznosu ekonomske cijene Općine Sveti Juraj na Bregu na čijem je području prebivalište korisnika programa te participacijom roditelja.

Pravo na sufinanciranje od strane Općine Sveti Juraj na Bregu ostvaruju roditelji/korisnici koji su podmirili sve dospjele obveze prema Općini Sveti Juraj na Bregu.

*Članak 8. mijenja se i glasi:*

**Članak 2.**

Roditeljima/korisnicima usluge čije dijete zbog opravdanih razloga (bolest ili oporavak nakon bolesti) ne koristi usluge Vrtića kontinuirano 5 ili više radnih dana, uz predočenje liječničke potvrde, umanjuje se iznos učešća u ekonomskoj cijeni redovnog programa za 10 kn po danu, uz zadržavanje ostalih uvjeta (izostanak pet ili više radnih dana u kontinuitetu, predočenje liječničke potvrde o razlogu izostanka).

Za vrijeme odsutnosti djeteta mjesec dana, ne nužno svih dana u mjesecu, uz zadržavanje ostalih uvjeta (dostavljanje pisane zamolbe, pravo na traženje umanjenja dva puta u kalendarskoj godini) izvan razloga navedenih u stavku 1. ovog članka, roditeljima/korisnicima usluge umanjuje se iznos učešća u ekonomskoj cijeni redovitog programa za 30%.

Olakšicu iz stavka 2. ovog članka mogu koristiti za najviše dva mjeseca (bilo koja) u kalendarskoj godini.

Za dane izostanka djeteta zbog povrede za vrijeme boravka u Vrtiću, roditelj/skrbnik se u potpunosti oslobađa plaćanja utvrđenog učešća.

Radi ostvarivanja olakšica iz prethodnih stavaka roditelj/skrbnik je obavezan Vrtiću dostaviti pisanu zamolbu i odgovarajuću dokumentaciju kojom se dokazuje pravo na olakšicu.

U posebnim slučajevima teške bolesti djeteta i/ili članova obitelji, smrtnim slučajevima u obitelji djeteta, kao i drugim uvjetima koji nastanu zbog otežane situacije u obitelji djeteta Upravno vijeće Vrtića može umanjiti cijenu usluge.

Dječji vrtić radi u pravilu pet dana u tjednu, osim blagdanom/praznikom.

**Članak 3.**

Ostale odredbe Odluke o cijeni, mjerilima upisa i financiranju programa Dječjeg vrtića „Jurovska pčelica“, KLASA:601-02/20-01/38; URBROJ:2109/16-03-20-1 od 09. rujna 2020. godine ostaju na snazi.

**Članak 4.**

Ova Odluka stupa na snagu osmog dana od dana objave u „Službenom glasniku Međimurske županije“.

PREDSJEDNIK

 Općinskog vijeća

 **Anđelko Kovačić**